Diari Oficial de la Generalitat Valenciana


Sumari del DOGV 7321, del 21-07-2014 (2014/6865)

DECRET 116/2014, de 18 de juliol, del Consell, de modificació del Decret 88/2014, de 13 de juny, pel qual s'establix l'estructura orgànica bàsica de la Presidència i de les conselleries de la Generalitat.
------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2014/07/18/116/dof/vci/html**

### Dades del document

Número de DOGV
:   7321

Data del DOGV
:   21-07-2014

Secció del DOGV
:   I. DISPOSICIONS GENERALS

Número del document
:   2014/6865


Data del document
:   18-07-2014

Organisme emissor
:   Presidència de la Generalitat

Tipus de document
:   Decret

Anàlisi jurídica

 Descriptors 

:   * Govern Valencià
    * Conselleria de Governació i Justícia
    * legislació
    * reglament intern
    * administració regional
    * competència administrativa

DECRET 116/2014, de 18 de juliol, del Consell, de modificació del Decret 88/2014, de 13 de juny, pel qual s'establix l'estructura orgànica bàsica de la Presidència i de les conselleries de la Generalitat. [2014/6865]  
PREÀMBUL  
  
Atés que per mitjà del Decret 88/2014, de 13 de juny, del Consell, es va establir l'estructura orgànica bàsica de l'Administració de la Generalitat, és procedent la seua modificació amb vista a les noves mesures organitzatives sorgides de la redistribució competencial establida pel Decret 9/2014, de 12 de juny, del president de la Generalitat.  
En virtut d'això, i fent ús de les atribucions conferides en l'article 64 de la Llei 5/1983, de 30 de desembre, del Consell, a proposta del president de la Generalitat i amb la deliberació prèvia del Consell, en la reunió del dia 18 de juliol de 2014,  
  
DECRETE  
  
Article únic. Modificació de l'article 25.2 del Decret 88/2014, de 13 de juny, del Consell  
Es modifica l'article 25.2 del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, la redacció del qual s'inserix en l'annex del present decret.  
  
DISPOSICIÓ FINAL  
  
Única. Entrada en vigor  
Este decret entrarà en vigor el mateix dia que s'aprove.  
  
El Campello, 18 de juliol de 2014  
  
El president de la Generalitat,  
ALBERTO FABRA PART.  
  
  
ANNEX  
Nova redacció de l'article 25.2 del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat.  
  
Article 25.2  
De la Secretaria Autonòmica de Governació depenen els següents òrgans directius:  
a) Direcció General de Seguretat i Protecció Ciutadana.  
Assumix les funcions en matèria de seguretat pública i protecció ciutadana, espectacles, establiments públics i activitats recreatives, coordinació i selecció de policies locals a la Comunitat Valenciana, formació de policies locals, del personal de la Unitat del Cos Nacional de Policia adscrita a la Comunitat Valenciana i del personal dels servicis essencials i complementaris d'intervenció enfront d'emergències, protecció civil, ajudes a les víctimes del terrorisme i direcció de la Unitat del Cos Nacional de Policia adscrita a la Comunitat Valenciana.  
  
b) Direcció General de Prevenció, Extinció d'Incendis i Emergències.  
Assumix les funcions en matèria de direcció i gestió de les polítiques de la Generalitat en matèria de prevenció i extinció d'incendis, protecció civil, gestió d'emergències, informació i conscienciació ciutadana en matèria de prevenció d'incendis. Direcció i gestió de la comanda del Consell de Seguretat Nuclear a la Generalitat i de la participació de la Generalitat en els consorcis de bombers.  
c) Direcció General de Desenrotllament Autonòmic.  
Assumix les funcions en matèria d'impuls del desenrotllament de l'Estatut d'Autonomia de la Comunitat Valenciana, coordinació amb altres departaments per a la creació dels organismes previstos en l'Estatut d'Autonomia de la Comunitat Valenciana, direcció i gestió de les polítiques de la Generalitat destinades al desenrotllament de l'autogovern, recuperació del dret foral civil valencià i promoció, impuls i investigació de les tradicions i institucions tradicionals del poble valencià, relacions amb la professió titulada de gestor administratiu als efectes d'exercir les funcions traspassades a la Generalitat per l'Administració General de l'Estat a través del Reial Decret 981/2013, de 13 de desembre, i consultes populars i electorals en el marc de la Llei Orgànica del Règim Electoral General i la Llei Electoral Valenciana.


Còpia Permalink ELI